Jamal Kashogji

Jamal Amad Kashogji (en l'Arabiana: جمال أحمد خاشقجي, pron. jamal-kashog-ji)) (Medina, ca.[1] 13ma di oktobro 1958 – Istanbul, 2ma di oktobro 2018) esis Saudi-Arabiana jurnalisto e kolumnisto por la Washington Post.

Jamal Amad Kashogji desaparis ye la 2ma di oktobro 2018 pos enirar la Saudi-Arabiana konsuleyo en Istanbul. Ilua desaparo - e posa konfirmo di ilua morto - duktis a internaciona indigneso e diplomacala destranquileso. Pose semblis ke il ocidesis da Saudi-Arabiana ocido-grupo. La Saudi-Arabiana kron-princo Mohamad bin Salman al-Saud agnoskis sua kunresponsebleso por l'ocido.Saoedische kroonprins: 'Ik ben ook verantwoordelijk voor dood Khashoggi', https://www.rtlnieuws.nl/nieuws/buitenland/artikel/4862356/mohammed-salman-kroonprins-jamal-khashoggi.

Kashogji anke esis politikala komentero por diversa komunikili, inter qui MBC, BBC, Al-Jazira e Dubay TV. Inter 2012 e 2026 ilua kolumni freque publikigesis da Al-Arabiya.

En 2016 la Saudi-Arabian autoritati interdiktis a Kashogji publikigar ed aparar ye la televiziono pro kritiko pri l'Usana prezidinto Donald Trump. En mayo 2018 Kashogji kritikis l'aresto di Lujeyn el-Hezlul.

Kashogji anke esis kritikema pri la guvernerio en Saudi-Arabia e pri kron-princo Mohamad bin Salman. Il aparis en parolo-spektakli ed enuncis sua komento pri la politiko exterlandal, pri l'interveno en Yemen, e la reakto di la guvernerio kontre homi kun altra opiniono. Kashogji fugis de Saudi-Arabia pos ke il exilesis de sociala komunikilaro, precipue Twitter. 

Kashogji egorjesis en la konsuleyo.

kategorio:Saudi-Arabiana jurnalisti
kategorio:Saudi-Arabiani
kategorio:Turkia